Nyeste Skilderie af Kiøbenhavn, 1822-02-12
Blandede Efterretninger. Skrivelse fra Rom. Thorwaldsens Værksted, hvor der findes saa mange Værker, fulde af Rolighed, naturlig Grazie eller alvorlig Holding og stræng Tegning, besøger jeg ofte, og seer mig stedse med Fornøielse omkring der. Det blev mig denne Gang ret tydeligt, hvor meget denne antik simple Konstner ved Naturens tro Studium har gjort sig de antike Anskuelsers idealske Retning egen, og deri endnu bestandigen gjør ny Fremskridt. Modellen til Grev Potosky's Statue, som hans Gemalinde har bestemt for Kirken i Cracau, havde lokket mig did. Jeg gjennemvandrede et Par Sale, og kom til at staae for en mig endnu ubekjendt Statue, der syntes mig at være en ung græsk Helt, men det var Grev Potosky. Paa den russiske Ørn, bag paa Harnisker nær, er ikke det mindste Moderne at see. Statuen er næsten nogen, og har kun et ved en Gjord befæstet Gevandt, et Slags Tunica, om sig. Efter den nyeste Beskrivelse over Constantinopel og Bosporo af Jos. v. Hammer, har det ny Serai, hvis Mure have en god halv Miil i Omfang, omtrent 7000 Beboere. De græske Keiseres gamle store Palads, eller rettere den Samling af Paladser, som dannede den gamle Keiserborg, optog et langt større Rum, end det nuværende Serai. Fra Seriets Hovedport, eller Storvizirens Palads, gaaer Veien lige til den Keiserlige Port. For Indgangen af den anden Port maa de fremmede Gesandter og Charge d'Affaires træde til Fods ind i Mellemporten, og det mindste bie en halv Time paa Tilladelsen at træde ind i den tredie Gaard. Her findes mellem begge Portene Bøddelgemakket, uden anden Stol eller Sæde end Portvagtens Træbænk - under Porten mellem begge disse Porte, hvor, den lovede sikkre Leide uagtet, saa mange Paschaers og Vestrers Hoveder faldt. Den tredie Port fører Navn af Lyksalighedens Port, og leder til Seraiets tredie eller sidste Gaard. Jgiennem to Forgemakker, der ere opfyldte med glimrende Rader af hvide Gildinger, føres Gesandten under Armene af to Kæmnere ind i Audientssahlen, hvor han tvinges til at gjøre et dybt Buk, da de lægge ham Hænderne bagfra paa Hovedet, og med Magt trykke det ned. Audientssalen fører ad Siden til Tronen. Et eneste stort Sidevinde giver det hele Gemak kun saa meget Lys, som der er nødvendigt, til at gjøre Glandsen af de Juveler, hvormed Sultanens Trone og Dolk ere besatte, synlig. Denne Glimmer oplyser det hellige Halvmørke, og en Kildes Ridslen uden for Vinduet afbryder den høitidelige Taushed. – J Sultanens Harem udmærker især en i Perlemor indlagt Beskrivelse over Prophetens Person sig, som i flere Afskrifter findes saavel i Validens, som i de syv Sultaninders Gemak. Texten, der ofte bæres paa Qvindernes Beltetalisman, tjener i Stedet for Portraiter, som Jslam forbyder, og foresvæver Sultaninden, som et Skjønhedsideal. J de øverste Etager ere Sultanens Stadsgemakker, Tronsalen, Selskabssalen, Badet. Fra Jorden af fører paa Venstre en Gang til den store Danse og Festsal, der ved Trapper er deelt i to Halvdele, og har Skikkelse af et Theater. Paa den øverste, omgiven af et Guldrækværk, er Sultanen, Vidne til Legene og Dansene i de nedre Deele. I Nærheden af Plymouth blev d. 3 October jordet en 88aarig Kone, der ledsagedes til Graven af 82 Paarørende, som alle nedstammede i lige Linie fra hende.